 

 **МИНИСТАРСТВО**

 **ПРИВРЕДЕ**

**2025**

**EUROPEAN ENTERPRISE PROMOTION AWARDS (EEPA)**

 **ТАКМИЧЕЊЕ ЗА НАЈБОЉУ ИДЕЈУ У ОБЛАСТИ ПРОМОЦИЈЕ ПРЕДУЗЕТНИШТВА**

* **ШТА ЈЕ EEPA?**

**European Enterprise Promotion Awards** (Такмичење за најбољу идеју у области промоције предузетништва) је иницијатива Европске комисије која има за циљ да препозна и награди изузетне примере подршке и промоције предузетништва широм Европе. Ова награда не представља само такмичење већ тежњу да се ојача свест о значају подршке предузетништву, као и да се сваки успех на овом пољу прослави.

Поред 27 земаља чланица ЕУ, у такмичењу за најбољи модел у области промоције предузетништва, учествују и земље које су део МСП стуба у оквиру ЕУ Програма – Јединствено тржиште.

**Циљеви:**

1. Идентификовати и препознати успешне активности и иницијативе предузете у циљу промоције предузетништва и предузетништва

2. Представити и поделити примере најбољих предузетничких политика и пракси

3. Створити већу свест о улози предузетника у друштву

4. Охрабрити и инспирисати потенцијалне предузетнике.

ЕЕПА је шанса да ваша идеја односно креативни приступ у подршци предузетништву уђе у такмичење за европско признање и донесе вам видљивост и промоцију широм Европе, али и да управо ви дате пример и послужите као инспирација другима.

**Предности за учеснике и победнике награда:**

Сви учесници које је њихова земља номиновала за Европску награду за промоцију предузетништва биће позвани да учествују на церемонији доделе награда.

Информације о свим иницијативама номинованих биће објављене на веб страници EUROPEAN ENTERPRISE PROMOTION AWARDS (EEPA), чинећи их доступним јавности. Односи са медијима и кампања на друштвеним мрежама ће објавити номиноване, стављајући их у центар пажње.

Биће две врсте добитника награда: за сваку од категорија и један победник за Велику награду жирија. Поред добијања саме награде, победницима ће бити додељена признања за креативност и успешну реализацију. Они ће стога бити у позицији да инспиришу друге делујући као узори широм Европске уније.

* **КАКО ОСВОЈИТИ НАГРАДУ?**

Уколико.....

1. **Радите на унапређивању пословног окружења и промовишете предузетничку културу….**Ова категорија подразумева пројекте који промовишу предузетнички начин размишљања

***Пример:*** организовање догађаја и кампања који промовишу предузетништво и културу која охрабрује креативност, иновативност и преузимање ризика; спровођење мера за смањење бирократије, за покретање нових послова, подршка пословном трансферу, олакшавање приступа тржишту јавних набавки…

1. **Улажете у развој предузетничких вештина....**Ова категорија подразумева пројекте који унапређују предузетничка знања и вештине, менаџмента и запослених

***Пример:*** промовисање специфичних вештина као што су техничке вештине занатлија, знање језика, компијутерска писменост, менторинг за предузетнике или предузетничко образовање у школама и факултетима;

1. **Подржавате дигиталну транзицију....**Ова категорија подразумева пројектекоји подржавају дигиталну транзицију предузећа омогућавајући им да развијају, пласирају и користе дигиталне технологије, производе и услуге било које врсте.
2. **Подржавате интернационализацију МСП....** Ова категорија подразумева иновативне политике и пројекте који помажу предузећима да се прошире на нова тржишта, успоставе прекограничну сарадњу и интернационализују се

***Пример:*** Спровођење пројеката који подстичу и одржавају међународну пословну сарадњу, пружање информација, организовање пословних сусрета и обезбеђивање услуга и програма подршке МСП које им олакшавају излазак на инострана тржишта;

1. **Подржавате одрживи развој....**

....ова категорија подразумева политике и иницијативе које подржавају одрживи развој и различите аспекте заштите животне средине као што су циркуларна економија, климатска неутралност, чиста енергија, ефикасност ресурса или биодиверзитет кроз нпр. развој вештина, повезивање или финансирање.

1. **Промовишете инклузивно предузетништво и одговорно пословање....**

....ова категорија подразумева политике и иницијативе које промовишу корпоративну друштвену одговорност међу малим и средњим предузећима; као и оне које промовишу предузетништво међу угроженим групама, незапосленима, посебно оним који су дуго незапослени, мигрантима, етничким мањинама, особама са инвалидитетом и сл.

***Пример:*** оснивањесоцијалних и непрофитних предузећа којима се решавају социјални проблеми кроз предузетништво

**......пријавите се!!!**

* **КО МОЖЕ ДА УЧЕСТВУЈЕ?**

**Право учешћа имају националне, регионалне и локалне институције и организације, градови, региони, јединице локалне самоуправе као и јавно-приватна партнерства између јавних власти и предузетника, образовних програма и пословних организација.**

Програми прекограничне сарадње такође могу бити номиновани уколико имају подршку свих учесника у спровођењу односно уколико постоји њихова сагласност.

 *„Једна од добрих страна овог такмичења је да границе између земаља нестају. Удаљени градови постају економски савезници који се не такмиче према бруто домаћем производу већ према брилијантним идејама“*

**САМО** у оквру категорије Одговорно и инклузивно предузетништво, приватна лица која потпадају под дефиницију МСП-а како је наведено у дефиницији МСП ((europa.eu)) ИМАЈУ ПРАВО да се самостално пријаве, под условом да пројекат који жели да уђе у конкуренцију није основна пословна активност МСП.

Уколико желите да учествујете у Такмичењу, а нисте национална, регионална и локална институција и организација, град, регион, јединица локалне самоуправе, пројекат који пријављујете мора бити резултат јавно-приватног партнерства, тј. да сте на основу финансијског споразума задужени за имплементацију програма који је креирало јавно тело и/или да постоји споразум између вас и јавног тела којим сте на основу ваше експертизе, знања и ресурса, укључени у процес израде практичних политика и/или да је вашем конкретном пројекту дата директна подршка од стране јавног тела (ова подршка не мора нужно бити финансијске природе).

Битан услов учешћа јесте да се пројекат/иницијатива која је предмет Такмичења спроводи **минимум 15 месеци** односно да је остварила одређене резултате који је могу квалификовати за признање.

* **КАКО СЕ ПРИЈАВИТИ?**

Такмичење се састоји из две фазе:

* Прва је на националном нивоу односно бирају се државни представници, и то два представника из две различите категорије;
* Другу фазу чини такмичење изабраних представника држава на европском нивоу.

Уколико желите да учествујете, пошаљите своју пријаву, односно онлајн попуњен формулар који се налази на следећем линку – <https://airtable.com/app0TSdBDi5wh3WKU/pagrR7reIm65J7eIp/form> и то најкасније до **18. јуна 2025. године**

**Претходни учесници ЕЕПА:**

Организације које су већ учествовале у овом такмичењу имају право да аплицирају са новим пројектом/иницијативом или са пројектом који је већ учествовао ако пројекат није био победник категорије и ако су у пројекту направљене значајне измене/побољшања.

* **НА ОСНОВУ КОЈИХ КРИТЕРИЈУМА ЋЕ СЕ ПРИЈАВЕ ОЦЕЊИВАТИ?**

Након прегледања формалне исправности пријава, оцењивање и селекција ће се извршити према следећим критеријумима:

|  |  |
| --- | --- |
|  | **Максимум** |
| Оригиналност и изводљивост: * Да ли је иницијатива оригинална и иновативна?
* Зашто се сматра успешном?
 | 20 бодова |
| Утицај на локалну економију: * Какав је био утицај иницијативе на локалну економију?
* Да ли иницијатива има утицај на креирање нових радних места?
* Да ли је иницијатива одржива у будућности?
* Какав позитивни дугорочни ефекат ће имати?
 | 30 бодова |
| Унапређење веза локалних стејкхолдера: * Да ли је локално становништво било укључено у реализацију ове иницијативе?
* Да ли су угрожене групе становништва имале корист?
* Да ли је испоштована локална култура, окружење и социјалне карактеристике?
 | 25 бодова |
| Преносивост: * Да ли овај приступ може да се примени у региону?
* Да ли овај приступ може да се примени у Европи?
* Да ли је иницијатива инспиративна?
* Да ли су развијене неке везе/партнерства која ће преносити научене лекције?
 | 25 бодова |

Најкреативније и најуспешније пријаве, а највише две из различитих категорија, ће бити прослеђене европском жирију, који ће донети одлуку о победи за сваку од категорија као и о победнику на нивоу целог такмичења.

Сви учесници који су на националном нивоу номиновани за даље такмичење, биће позвани да учествују на свечаној церемонији доделе награда.

Желимо вам сву срећу и видимо се у финалу!

***Питања или коментари? Е-mail:***

jelena.scekic@privreda.gov.rs

milica.stankovic@privreda.gov.rs

iva.matic@privreda.gov.rs